กฎกระทรวงมหาดไทยกฎกระทรวงมหาดไทยออกตามความในมาตรา ๑๗แห่งพระราชบัญญัติการพนันพ.ศ.๒๔๗๘[๑] อาศัยอำนาจตามความในมาตรา ๑๗ แห่งพระราชบัญญัติการพนันพ.ศ.๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้กรมการอำเภอเป็นเจ้าพนักงานผู้ออกใบอนุญาตประจำท้องที่ของตนสำหรับการเล่นตามบัญชี ข.และการจัดให้มีการแถมพกหรือรางวัลด้วยการเสี่ยงโชคตามมาตรา ๘ข้อ ๒ กำหนดอายุใบอนุญาตสำหรับการเล่นหมายเลข ๑ถึง ๑๕, ๑๗, ๑๙, ๒๑, ๒๒ และ ๒๔ ในบัญชี ข. นั้น จะต้องไม่เกินวันหนึ่งและในวันหนึ่ง ๆ ที่ออกใบอนุญาตนั้นจักต้องอยู่ภายในกำหนดเวลาดังต่อไปนี้(๑) การเล่นหมายเลข ๑, ๒, ๔ และ ๒๔ ตั้งแต่เวลา ๗ ถึง ๑๙นาฬิกา(๒) การเล่นหมายเลข ๓ ตั้งแต่เวลา ๑๒ ถึง ๒๔ นาฬิกา(๓) การเล่นหมายเลข ๕ ถึง ๑๕ ตั้งแต่เวลา ๗ ถึง ๒๔ นาฬิกา(๔) การเล่นหมายเลข ๑๗ และ ๑๙ ตั้งแต่เวลา ๑๓ ถึง ๒๐ นาฬิกา(๕) การเล่นหมายเลข ๒๑ และ ๒๒ ตั้งแต่เวลา ๑๘ ถึง ๒๔นาฬิกาในวันธรรมดา และตั้งแต่เวลา ๑๒ ถึง ๒๔ นาฬิกาในวันอาทิตย์กำหนดอายุใบอนุญาตสำหรับการเล่นหมายเลข ๑๖, ๑๘ และ ๒๐ในบัญชี ข. นั้น สำหรับการจำหน่ายสลากให้นับตั้งแต่วันออกใบอนุญาตจนถึงเวลาออกสลาก ถ้ากำหนดการออกสลากไว้หลายคราวจนถึงเวลาออกสลากครั้งสุดท้ายและการออกสลากคราวเดียวหรือหลายคราวนั้น ถ้าทำในประเทศสยามจักต้องตกอยู่ในระหว่างเวลา๗ กับ ๒๔ นาฬิกาในวันที่กำหนดไว้อายุใบอนุญาตสำหรับการเล่นหมายเลข ๒๓ ในบัญชี ข. นั้นเป็นเวลาเดือนหนึ่งนับจากวันออกใบอนุญาต และวันหนึ่งๆในเดือนหนึ่งนั้นมีกำหนดให้เล่นได้ตั้งแต่เวลา ๗ ถึง ๒๔ นาฬิกากำหนดอายุใบอนุญาตสำหรับการเล่นที่กล่าวไว้ในมาตรา ๘ให้นับแต่วันที่เจ้าพนักงานออกใบอนุญาตให้จนถึงเวลาที่เจ้าพนักงานกำหนดให้ตามที่เห็นสมควรและการออกสลากคราวเดียวหรือหลายคราว ถ้าจะพึงมีจักต้องตกอยู่ระหว่างเวลา ๗ กับ ๒๔นาฬิกาแห่งวันที่กำหนดไว้ข้อ ๓ การเล่นหมายเลข ๕ ถึง ๑๕ ในบัญชี ข. นั้นให้ออกใบอนุญาตได้เฉพาะในงานรื่นเริงสาธารณะหรืองานนักขัตตฤกษ์หรือในโอกาสพิเศษอื่นเท่านั้นข้อ ๔ ในการเล่นหมายเลข ๑๗ และ ๑๙ ในบัญชี ข.นั้นผู้รับใบอนุญาตจะต้องทำรายงานจำนวนยอดเงินรายรับก่อนหักรายจ่ายหรือยอดเงินรายรับเป็นจำนวนสุทธิแล้วแต่กรณีในวันหนึ่งๆ ยื่นต่อเจ้าพนักงานผู้ออกใบอนุญาตในวันรุ่งขึ้นทุกวันในการล่นหมายเลข ๑๖, ๑๘ และ ๒๐ ในบัญชี ข. นั้นเมื่อใดเจ้าพนักงานผู้ออกใบอนุญาตเรียกร้อง ให้ผู้รับใบอนุญาตยื่นบัญชีรายการแสดงจำนวนเงินยอดราคาสลากซึ่งมีผู้รับซื้อในการเล่นหมายเลข ๑๖ และ ๑๘ ในบัญชี ข. นั้นให้ผู้รับใบอนุญาตแจ้งต่อเจ้าพนักงานผู้ออกใบอนุญาตให้ทราบสถานที่ วันและเวลาที่จะออกสลากอย่างน้อย ๓ วันก่อนวันออกสลาก และให้เจ้าพนักงานผู้ออกใบอนุญาตให้หลักฐานไว้เป็นสำคัญว่าได้รับแจ้งความนั้นแล้วให้เจ้าพนักงานผู้ออกใบอนุญาตมีอำนาจตรวจบัญชีของผู้รับใบอนุญาตการเล่นหมายเลข๑๖ ถึง ๒๐ ในบัญชี ข. ได้ข้อ ๕ ให้ผู้รับใบอนุญาตเสียภาษีตามมาตรา ๑๖โดยอัตราร้อยละสิบข้อ ๖ การเล่นไพ่บริดซ์ในระหว่างสมาชิกของสมาคมเดียวกัน อันเป็นสมาคมที่ได้จดทะเบียนแล้ว หรือระหว่างบุคคลในครอบครัวเดียวกันให้เล่นได้โดยไม่ต้องมีใบอนุญาตแต่มิให้ผู้จัดให้มีการเล่น หรือเจ้าบ้าน หรือสมาคมแล้วแต่กรณีรับผลประโยชน์ในทางตรงหรือทางอ้อมจากการเล่นนั้นข้อ ๗ การเล่นบิลเลียด หรือการเล่นอย่างอื่นทำนองเดียวกันและมิใช่เป็นการเล่นที่ต้องห้าม เพื่อความรื่นเริงในเคหะสถาน หรือในสถาน สมาคมให้เล่นได้โดยไม่ต้องมีใบอนุญาต แต่มิให้พนันกัน และมิให้ผู้จัดให้มีการเล่นหรือเจ้าบ้าน หรือสมาคม แล้วแต่กรณีรับผลประโยชน์ในทางตรงหรือทางอ้อมจากการเล่นนั้นเว้นแต่ถ้าเป็นสมาคมจะเก็บค่าเกมก็ได้ แต่อย่าให้เกินสมควรข้อ ๘เจ้าพนักงานผู้ออกใบอนุญาตอาจผ่อนผันการอนุญาตให้เพี้ยนไปจากที่บังคับไว้โดยวางเงื่อนไขให้หย่อนหรือยิ่งกว่าที่กำหนดไว้ได้แต่เฉพาะเมื่อได้รับอนุญาตจากกระทรวงมหาดไทยแล้วข้อ ๙ ค่าธรรมเนียมออกใบอนุญาตมีกำหนดดังนี้ชื่อการเล่นอัตราเงิน๑. การเล่นซึ่งให้สัตว์ต่อสู้หรือแข่งขันกัน(ก) แข่งม้า เที่ยวละ ๕ บาท(ข) การแข่งขันสัตว์อย่างอื่น นอกจากม้า เที่ยวละ ๑ บาท(ค) ให้สัตว์ต่อสู้กันนอกจากหมาย (ฆ) วันละ ๑๐ บาท(ฆ) ชนโค กระบือ แพะ แกะ วันละ ๒๐ บาท๒. วิ่งวัวคน วันละ ๕ บาท๓. มวยชก มวยปล้ำ วันละ ๒๐ บาท๔. แข่งเรือพุ่ง แข่งเรือล้อ วันละ ๕ บาท๕. ชี้รูป วง ๑ วันละ ๑๐ บาท๖. โยนห่วง วง ๑ วันละ ๕ บาท๗. โยนสตางค์หรือวัตถุใดลงในภาชนะต่างๆ วง ๑ วันละ ๑๐ บาท๘. ตกเบ็ด วง ๑ วันละ ๒๐ บาท๙. จับสลากโดยวิธีใดๆ วง ๑ วันละ ๑๐ บาท๑๐. ยิงเป้า วง ๑ วันละ ๕ บาท๑๑. ปาหน้าคน ปาสัตว์ หรือสิ่งใดๆ วง ๑ วันละ ๕ บาท๑๒. เต๋าข้ามด่าน วง ๑ วันละ ๒๐ บาท๑๓. หมากแกว วง ๑ วันละ ๑๐ บาท๑๔. หมากหัวแดง วง ๑ วันละ ๑๐ บาท๑๕. ปิงโก วง ๑ วันละ ๒๐ บาท๑๖. สลากกินแบ่ง สลากกินรวบ หรือการเล่นอย่างใดที่เสี่ยงโชค ครั้งหนึ่ง ๒๐ บาท๑๗. โตแตไลเซเตอร์ วันละ ๑๐๐ บาท๑๘. สวีป ครั้งหนึ่ง ๒๐ บาท๑๙. บุ๊กเมกิง วันละ ๑๐๐ บาท๒๐. ขายสลากกินแบ่ง สลากกินรวบ หรือสวีป ซึ่งไม่ได้ออกในประเทศสยาม ครั้งหนึ่ง ๒๐ บาท๒๑. ไพ่ต่าง ๆไพ่โป๊กเก้อร์ ไพ่เผ[๒] วง ๑ วันละ ๖ บาท วง ๑ วันละ ๑๒ บาท๒๒. ดวด วง ๑ วันละ ๖ บาท๒๓. บิลเลียด โต๊ะหนึ่งเดือนละ ๑๐ บาท ค่าใบอนุญาตเก็บเป็นรายเดือน๒๔. ข้องอ้อย วง ๑ วันละ ๑๐ บาทกฎให้ไว้ ณ วันที่ ๓๑ มกราคม พุทธศักราช ๒๔๗๘ธำรงนาวาสวัสดิ์รักษาการแทนรัฐมนตรีว่าการกระทรวงมหาดไทยกฎกระทรวงมหาดไทย ออกตามความในพระราชบัญญัติการพะนันพุทธศักราช ๒๔๗๘ (ฉบับที่ ๔)[๓]คณิตา/ผู้จัดทำ๑๓ กุมภาพันธ์ ๒๕๕๔[๑] ราชกิจจานุเบกษาเล่ม ๕๒/ตอนที่ -/หน้า ๒๐๑๖/๑ กุมภาพันธ์ ๒๔๗๘[๒] ข้อ ๙หมายเลข ๒๑ วรรคสอง เพิ่มโดยกฎกระทรวงมหาดไทย ออกตามความในพระราชบัญญัติการพะนันพุทธศักราช ๒๔๗๘ (ฉบับที่ ๔)[๓] ราชกิจจานุเบกษาเล่ม ๕๔/ตอนที่ -/หน้า ๑๐๗๗/๑๓ กันยายน ๒๔๘๐